Държавен вестник, бр. 43, 2009 г., стр. 49

БРОЙ  43 	
Д Ъ Р Ж А В Е Н  В Е С Т Н И К 	
СТР.  49  
• Разширяване на достъпа, обхвата и качест­
вото на услугите за доброволно консултиране 
и изследване като основа за превенцията, 
лечението и подкрепата със специален фокус 
върху групите в най-голям риск
• Намаляване на специфичната уязвимост 
при групите в най-голям риск (инжекционно 
употребяващи наркотици; ромска общност; 
проституиращи; млади хора в риск; хора, 
живеещи с ХИВ; мъже, които правят секс с 
мъже), увеличаване на обхвата и гарантиране 
на достъпа до всеобхватни, висококачествени 
програми и услуги, насочени към специфичните 
нужди и приоритети на тези групи, и
• Предоставяне на професионални грижи и 
подкрепа на ХЖХС за подобряване на качест­
вото на живот.
5. Планирани дейности
Програмните дейности, които ще бъдат 
осъществени през Фаза ПИП-I, включват: 
• Укрепване на националния отговор на 
ХИВ/СПИН на регионално и общинско ниво 
чрез увеличаване на отговорностите и фокус 
върху местното ръководство на съответните 
регионални и общински институции (регио­
налните инспекции за опазване и контрол на 
общественото здраве и общинските координа­
ционни офиси по СПИН)
• Разработване и внедряване на национална 
система за мониторинг и оценка, която ще 
събира и разпространява данни
• Доставяне на необходимото оборудване и 
осигуряване на помещения за епидемиологичен 
надзор, лекарства и медицински консумативи
• Увеличаване на обхвата с достъпни, 
доброволни и недискриминиращи услуги по 
изследване за ХИВ/СПИН и ефикасно и кон­
фиденциално пред- и следтестово консултиране 
за ХИВ, и
• Увеличаване на обхвата с ефективни и 
ефикасни дейности по отношение на целевите 
групи, създаване на мрежи на местно ниво и 
мобилизация на наличните човешки и финан­
сови ресурси.
Б. Предварителни условия за отпускане
на средства
1. Предварителни условия за първото отпус­
кане на средства за Фаза 1 (както е описано 
в член 3 на Общите условия по настоящото 
Споразумение). Крайната дата за изпълнение 
на предварителните условия по настоящото 
Споразумение е посочена в графа 7A от за­
главната част: 
Преди първото отпускане на средства от без­
възмездната помощ Главният получател, освен 
ако Глобалният фонд и Главният получател не 
договорят друго в писмена форма, ще предос­
тави на Глобалния фонд в удовлетворителни за 
Глобалния фонд форма и съдържание:
а. заявление, което потвърждава валутната 
банкова сметка в щатски долари, по която ще 
бъдат превеждани средствата от безвъзмездната 
помощ и от която Главният получател ще тегли 
средства за изпълнение на Програмата;
б. писмо, подписано от упълномощения 
представител на Главния получател, което указва 
името, длъжността и автентичния подпис-спе­
симен на всяко лице, което е упълномощено 
да подписва искания за отпускане на средства 
съгласно член 6 от Общите условия по това 
Споразумение, и в случай че искане за отпус­
кане на средства може да бъде подписвано 
от повече от едно лице, условията, при които 
може да подписва всяко лице; и
в. доказателство, че организационната струк­
тура за управление на Програмата е финализира­
на (включително ясна дефиниция на Структурата 
за управление на Програмата и съответните 
функции и отговорности на персонала), както 
и че една обособена административна струк­
тура на подходящо ниво в Министерството на 
здравеопазването носи цялостната отговорност 
за Програмата; и
г. доказателство, че са определени ръково­
дителят и един финансов служител;
д. доказателство, че Главният получател е 
установил процедури и системи за финансово 
управление и счетоводно отчитане, които са 
подходящи за управлението на подполучателите.
2. Предварителни условия за отпускане на 
средства в размер над 500 000 щатски долара 
или за финансиране доставката на стоки за 
Фаза 1 (както е описано в член 3 на Общите 
условия по това Споразумение). Крайната дата 
за изпълнение на предварителните условия по 
това Споразумение е посочена в графа 7Б от 
заглавната част.
Преди отпускането на средства от безвъз­
мездната помощ в размер над 500 000 щатски 
долара или преди отпускането на средства за 
финансиране доставката на стоки за Фаза 1 
Главният получател, освен ако Глобалният 
фонд и Главният получател не договорят друго 
в писмена форма, ще предостави на Глобалния 
фонд в удовлетворителни за Глобалния фонд 
форма и съдържание:
а. доказателство, че Правителството на 
България ще осигури освобождаване от данъци 
и мита по член 12 от Споразумението, като 
това доказателство да включва заявление от 
министъра на финансите, одобрено от Минис­
терския съвет на Правителството на Републи­
ка България и ратифицирано от Българския 
парламент, гарантиращо освобождаването от 
данък добавена стойност на стоките и услугите, 
финансирани по това Споразумение, описано 
подробно по-долу:
(1)	Данъци и мита по вноса не се финанси-
рат от безвъзмездната помощ.